উৎসব মুখর নদীয়া, লক্ষ্মীপুজোকে কেন্দ্র করে মেলার আয়োজন চাকদার বিস্তীর্ণ এলাকায়

নদীয়া: দুর্গাপুজোর (Durga Puja) আমেজ কাটতে না কাটতেই উৎসবের রেশ এখনও অব্যাহত চাকদহ (Chakdah) ব্লকের বিস্তীর্ণ অঞ্চলে। বল্লভপুর, চৌগাছা, হিংনারা, দরাপপুর, নেতাজি বাজার থেকে ঘেটুগাছি- সব জায়গাতেই চলছে লক্ষ্মীপুজোর (Laxmi Puja) ধুমধাম (District News)।

লক্ষ্মীপুজোকে কেন্দ্র করেই এই অঞ্চলে বসেছে একাধিক মেলা। সারারাত জুড়ে আলোকসজ্জায় ভরে উঠেছে গোটা এলাকা। চারদিকেই আলো, সংগীত আর ভক্তদের ভিড়। স্থানীয় মানুষ যেমন ঠাকুর দেখতে আসছেন, তেমনি দূরদূরান্ত থেকেও দর্শনার্থীদের আগমন ঘটছে।

আরও পড়ুন: SIR আবহে ডিজিটাল শংসাপত্র সংশোধনে অসহযোগিতার চিত্র কাঁকসা গ্রামে

পুজো পর্ব শেষ হলেও এখনও থামেনি উৎসবের আনন্দ। এবার প্রস্তুতি চলছে বিসর্জন ও মেলা ঘিরে। স্থানীয় ক্লাবগুলির পক্ষ থেকে জানানো হয়েছে, বিসর্জনের দিনেও থাকবে সাংস্কৃতিক অনুষ্ঠান, ভক্তিমূলক সঙ্গীত ও আলোর উৎসব।

স্থানীয় বাসিন্দাদের একাংশের কথায়, “লক্ষ্মীপূজো আমাদের সবচেয়ে বড় উৎসব। দুর্গাপুজোর মতোই আমরা এটাকেও ঘটা করে পালন করি। মেলায় পরিবারের সবাই মিলে আসি।”